Source: https://keusote.cloudnc.fi/fi-FI/Toimielimet/Yhtymaumlhallitus/Kokous_1792019/Osallistuminen_valtionvarainministerion_(925)
Timestamp: 2020-07-16 00:55:27+00:00
Document Index: 4290946

Matched Legal Cases: ['§ 119', '§ 117', '§ 118', '§ 120', '§ 121', '§ 122']

Osallistuminen valtionvarainministeriön kuntien digitalisaation edistämisen valtionavustuksen hakuun | Keski-Uudenmaan Sote
Osallistuminen valtionvarainministeriön kuntien digitalisaation edistämisen valtionavustuksen hakuun
Yhtymähallitus, kokous 17.9.2019
§ 119 Osallistuminen valtionvarainministeriön kuntien digitalisaation edistämisen valtionavustuksen hakuun
KEUDno-2019-1408
Valtiovarainministeriö on avannut vuoden 2019 valtionavustushaun 1. elokuuta 2019. Valtioneuvosto antoi 11. heinäkuuta asetuksen kuntien digitalisaation kannustinjärjestelmästä, jonka mukainen valtionavustushaku on nyt avattu. Valtioavustuksen kokonaismäärä on 30 miljoonaa euroa.
Avustusta voi hakea suoraan kunnan tiedolla johtamisen parantamiseen, datan hyödyntämiseen sekä näihin liittyvän tietojohtamisen ja toimintaprosessien kehittämiseen. Hakemus tulee jättää 19. syyskuuta 2019 mennessä. Hankkeiden tulee päättyä 30.11.2021.
Keski-Uudenmaan sote-kuntayhtymä on ilmoittanut valtionvarainministeriölle halukkuudestaan tehdä yhteistyötä muiden kuntien ja alueiden kanssa 5.9.2019. Kuntayhtymä on kutsuttu 27.9.2019 pidettävään yhteistyöehdotuksia käsittelevään työpajaan.
Keski-Uudenmaan soten alueen kuntajohtajat ovat neuvottelukunnan kokouksessa 3.9.2019 yksimielisesti kannattaneet osallistumista 19.9.2019 mennessä jätettävään valtionavustushakuun.
Hankkeen kokonaiskustannusarvio omavastuuosuuksineen on 5,5 miljoonaa euroa, josta avustuksen osuus on 3,9 M€, hankkeen ostojen alv (palautettavaa) 0,9M€ ja omavastuuosuus työpanoksena 0,7M€ . Hankkeen lopullinen talousarvio tarkentuu valtionvarainministeriön kanssa mahdollisesti käytävien neuvottelujen mukaisesti.
Yhtymähallitus päättää, että Keski-Uudenmaan sote-kuntayhtymä osallistuu valtiovarainministeriön kuntien digitalisaation edistämisen valtionavustuksen hakuun.
Merkittiin, että Heta Ravolainen-Rinne ei ollut läsnä tämän asian käsittelyn ja päätöksenteon aikana (yhteisöjääviys).
§ 117 Yhtymähallitus / Kokouksen avaus, kokouksen laillisuuden ja päätövaltaisuuden toteaminen, kokouksen pöytäkirjantarkastajien valinta
§ 118 Terveyspalvelujen ja sairaanhoidon palvelualueen palvelujohtajan määräaikaisen viran perustaminen
§ 120 Alueellisen apuvälineyksikön palvelujen käyttöönotto Keski-Uudenmaan sote - kuntayhtymässä
§ 121 Viranhaltijapäätökset
§ 122 Tiedonantoja